Diari Oficial de la Generalitat Valenciana


Sumari del DOGV 9510, del 12-01-2023 (2023/157)

Extracte de la Resolució de 22 de desembre de 2022, de la Universitat Miguel Hernández d'Elx, per la qual es convoca una beca de formació universitària per a la col·laboració en la gestió i coordinació de les activitats esportives competitives que es desenvolupen en l'oficina de campus saludables i esports de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/157


Data del document
:   22-12-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 22 de desembre de 2022, de la Universitat Miguel Hernández d'Elx, per la qual es convoca una beca de formació universitària per a la col·laboració en la gestió i coordinació de les activitats esportives competitives que es desenvolupen en l'oficina de campus saludables i esports de la Universitat Miguel Hernández d'Elx.   
 [2023/157]  
BDNS (identif.): 669293.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria.   
  
Primer. Persones beneficiàries  
Estudiantat graduat en la titulació en Ciències de l'Activitat Física i l'Esport.  
  
Segon. Objecte  
Atorgar ajuda per a la realització d'una beca de formació amb la finalitat de completar la formació adquirida per titulats/ades universitaris/àries en Ciències de l'Activitat Física i l'Esport per al desenvolupament de la seua activitat en l'Oficina de Campus Saludables i Esports (OCSE) de la UMH. La persona seleccionada haurà de realitzar accions en els camps d'actuació següents: coordinació, organització i supervisió de competicions esportives adreçades a la comunitat universitària i ciutadania, promoció i difusió d'activitats esportives i anàlisi del context esportiu universitari; i col·laboració en l'avaluació, promoció i organització d'esdeveniments de caràcter recreatiu i competitiu integrats dins dels models d'esport universitari per al foment de l'activitat física en la comunitat universitària i ciutadania.  
  
Tercer. Bases reguladores  
La convocatòria està publicada en l'adreça següent: https://boumh.umh.es/files/2022/12/RR\_03420\_2022.pdf  
  
Quart. Quantia  
L'import total de la convocatòria és de 14.000 euros.  
  
Cinquè. Termini de presentació de sol·licituds  
Les sol·licituds poden ser presentades des de l'endemà de la publicació d'aquesta convocatòria en el DOGV i fins a deu dies hàbils després.  
  
Elx, 22 de desembre de 2022.- El rector: Juan José Ruíz Martínez.